tomron87/hebrew-wikipedia-sentences-corpus huggingface dataset:
יום הולדת שמח, אדי!: דייב ורוקסי מחכים לקלייר דירינג, מנהלת הפארק לשיחה שמתעכבת ושומעים ממכשירי קשר צעקות ומהר מאוד המכשירים מאבדים קליטה.
בינתיים החבורה צועדת בזהירות בג'ונגל, מוצאת טנדר נטוש.
הם נוסעים בו עד המעבדה של ד"ר וו, בה הם נתקלים באנקילוזאורוסית באמפי ובן מאמץ אותה.
הם לא מוצאים שם איש למעט עובד בשם אדי, שהכין עוגת יום הולדת וחוגג לבדו.
הוא הסביר להם שוו מנהל עסקים מפוקפקים ומסוכנים ואז ברח לתוך הטנדר הדולק, מותיר את החבורה מאחור.
אך הוא לא הרחיק לכת מאחר שהאינדונימוס מפתיע אותו, הופך את הטנדר וטורף אותו מול החבורה שנמלטת לרכב צדדי שהם מוצאים.
הרכב עולה על מהמורה, הגורמת לסמי להפיל מכיסה את המכשיר הנעלם של ברוקלין.
שאר החבורה מופתעת והאוטו נכנס בגזע נפול ומתרסק.
ברוכים הבאים לעולם היורה: לאחר ההתרסקות סמי מתוודה שגנבה את מכשירה של ברוקלין כדי לרגל בשביל החברה "מונטה קרוז", יריבה של חברת "אינג'ן".
היא עושה זאת כדי להציל את משפחתה מפשיטת רגל בתמורה לריגולה.
יאז מתרחקת מברוקלין, שהחשיבה לחברתה אך אין להם זמן לכעוס מאחר שהמסוק של סיימון מאסרני, בעלי "עולם היורה", מתרסק לתוך מכלאת הפטרוזאורים ולהקת פטרנודונים מעופפת לעברם.
הם בורחים לתוך מתקן קייאקים מקורה.
בתוך הקייאקים מגיחים לעברם כמה פרזאורולופוסים אך הם מתרחקים לפני שזרמים חזקים מוליכים אותם ל"לגונת עולם היורה", בו שוכן המוזאזאורוס הקטלני.
החבורה חותרת במהירות לגדה, כשהמוזאזאורוס אחריהם.
הקייאק של סמי ודריוס איטי מדי ויאז מצילה אותם ואחר כך נמלטת בידי חבל ששולח לעברה קואג'י.
עם זאת היא נופלת ונוקעת את ירכה.
אז נשמע כרוז הקורא למבקרים לעלות לרציפים לפני ההפלגה האחרונה היוצאת מהאי.
היום האחרון של המחנה: החבורה בורחת ממתחם הלגונה ומחפשת דרך להגיע לרציפים בזמן.
הם עולים על רכבת מונורייל החונה ליד תצוגת הלגונה ובדיוק נמלטים מטורו שרואה אותם.
על הרכבת סמי מאחדת את הקבוצה שהופכת למחוברת יותר.
אז פטרנודונים מתחילים לתקוף את קרון הרכבת והחבורה מכבה את האורות כדי שלא יוכלו לראות אותם.
ליד חלון הקטר הם רואים קרון הרוס המוצב על מסילתם והם נאלצים לשנות מסלול ובן מטפס החוצה מהקרון לתוך הקטר ומסיט את מסלול הרכבת, מה שמציל אותם.
בן חוגג עם חבריו כשפטרנודון שובר את אחד החלונות ומעיף אותו כמעט מהחלון.
דריוס מנסה לאחוז בו אך בן מתחיל להחליק מאחיזתו.
סיום השורה: בן מאבד את האחיזה, נופל למטה מהקרון לג'ונגל והחבורה בטוחה שבן נהרג.
הם מגלים שהמונורייל מתחיל את הנסיעה למסלול ממנו הגיעו וקופצים ממנו, כדי להספיק להגיע למסוף.
אך קרסולה של יאז מונע ממנה למהר והם נכנסים למנהרות כדי לקצר דרך לרציפים.
הם מוצאים יציאה ובה נתקלים בקבוצת קומפסוגנתוסים.
החבורה מתכוננת להתגונן אך אז מגיע טורו, מבריח את הקומפסוגנתוסים והחבורה בורחת עד ליציאה שנסתמה.
טורו מוצא אותם אך יאז ודריוס מפתים אותו לעברם ובעזרת מכלי גז וטיזר דולק מפוצצים את הקיר מעליו.
טורו נחבל קשה ומוותר על המרדף אחריהם.
הפיצוץ יוצר חור במנהרה והחבורה יורדת לרציף אך מגלה שהמעבורת האחרונה עזבה והם נותרים לבד על האי, אף על פי שדייב ורוקסי ניסו ללא הצלחה לעכב את יציאת המעבורת מהאי ולהחזירה אל האי.
דריוס מעודד את החבורה ואומר שמישהו יחזור אליהם ועד אז יש להם אחד את השני לשרוד.
בסיום באמפי מגלה את בן מזיז את ידיו כסימן שהוא בחיים.
העונה השנייה עלתה לנטפליקס ב-22 בינואר 2021.
אות של תקווה: לאחר שהחבורה נשארת לבדה באי הם מחפשים מחשה מדינוזאורים טורפים כמו הטירנוזאורוסית שטורפת מולם פרזאורולופוס ובעוד הם נמלטים דריוס חש נקיפות מצפון על אובדנו של בן.
הם מגיעים לדרך הראשית ושם מוצאים מזכרות, מכשירי קשר, פיצות קפואות (אותם חוטפים קומפסוגנתוסים) וספר הדרכה, בו נאמר שישנו מכשיר משואת חירום חבויה.
החבורה מחפשת דרך להגיע אליה ומוצאת אותה בתוך קן של הטירנוזאורוסית שנבנה באמצע הרחוב הראשי.
דריוס וקנג'י מצליחים לשגר אות בעוד סמי, יאז וברוקלין מסיחים את דעת הטירנוזאורוסית ועולה אות של מסר נשלח.
עץ העצלנים: החבורה מגיעה למחנה ההרוס שלהם ומנסים לייצר ממנו בית עץ מאולתר מדינוזאורים.
יאז מתקשה לנוע וקנג'י נשאר איתה להקים את המחנה כששאר הקבוצה מחפשת ציוד רפואי במרפאת דינוזאורים.
להפתעתם הם מגלים בה דינוזאורים חולים שלא שוחררו ומוציאים אותם, ביניהם גם בריוניקס מותש.
עם זאת זוג בריוניקסים נוספים מגיחים לעברם לצד השלישי ששוחרר והקבוצה ניצלת על ידי שחרור של סטגוזאורוסים שיתפראו באזור.
בחזרתם ברוקלין מגלה ערימת פרחים קפואים לבנים מיוחדים.
בור המים: לאחר שבית העץ נבנה החבורה משתמשת בנחל הסמוך למקלחת, אך המים מפסיקים פתאום ומתברר שגזע יוצר סכר סותם אותו ודריוס וקנג'י מחלצים אותו בעזרת זנב של סטגוזאורוס.
מהתצפית הם מגלים בור מים בו עשרות דינוזאורים צמאים לרבות צרטוזאורוס מפחיד שותים ללא מורא אחד מהשני.
ברוקלין, יאז וסמי מגלים פתחי אוורור מתחת הפרחים הקפואים, נכנסים לתוכם ומוצאים מעבדה נטושה של ד"ר וו, בה שמור קוד סודי בשם "E750", שאולי משמש לעזור לחברת מנטה קרופ.
הם נאלצים לצאת מאחר שהבריוניקסים עוקבים אחריהם והם ניצלים במזל.
כשהם מגיעים למחנה הם קולטים מדורה של אנשים ומרגישים שההצלה שלהם מגיעה.
הצלה: כשהחבורה מגיעה אל אזור המדורה הם נתקלים בצרטוזאורוס שתוקף אותם, אך מוברח בידי צייד שטח בשם האפ וזוג תיירים אקולוגים בשם מיטשל וטיפני.
הללו מארחים אותם באוהליהם ומודיעים להם שתגיע ספינת הצלה בעוד יומיים.
החבורה ובעיקר דריוס מתרגשים מהתיירים אך ברוקלין וקנג'י חושדים בהאפ שמסתיר מזימות, מנסים להיכנס לאוהל הפרטי שלו והוא תופס אותם ומאלץ אותם לשבת מולו.
כשהוא מפנה את הגב הם נמלטים אך הוא משיג אותם בג'ונגל.
ואולם הוא מוכה במקל בידי בן פינקוס.
אומץ: בפרק הפלאשבק בן מתאר את הרגע בו נחטף בידי פטרנודונים ונפל לג'ונגל בעוד באמפי שמרה עליו בחיים, הראתה לו איפה למצוא אוכל וגוננה עליו מטורפים כמו קומפסוגנתוסים.
עם זאת ככל שהיא גדלה לא היה לשניהם מקום במחסה והוא הודף אותה ממנו אך מתחרט על כך מהר.
הוא נאלץ להתגונן בעזרת מקל מטורפים והופך לקשוח ואמיץ, בונה לעצמו בית עץ גבוה.
לבסוף הוא מחליט להתמודד מול טורו ובאמצע הקרב ביניהם באמפי חוזרת כאנקילוזאורוסית חצי בוגרת ושניהם מכניעים את טורו וחוברים שוב.
בן פנה למדורת התיירים אך שמע שהם זוממים תוכנית סודית מהחבורה.
טועה ומטעה: ברוקלין, קנג'י ובן קושרים את האפ ומחלצים ממנו שישנה סירה פרטית שחונה על החוף והם מאתרים רכבי שטח לשם כך.
הם מותקפים בידי שלושת הבריוניקסים, מצליחים לברוח בידי פיצוץ של חביות בוערות אך מחוללים מרדף במהלכו האפ אוזר אומץ ומקריב את חייו כדי להסיח את הטורפים.
בינתיים דריוס, סמי ויאז מגלים על מיטש וטיפני שהם למעשה ציידים המנסים להרוג את הדינוזאורים והללו מתרגזים ודורשים מדריוס שיוביל אותם לבור המים.
יאז מצליחה להימלט משניהם ופוגשת את שאר החבורה ומגלה להם על תוכניתם של מיטש וטיפני.
שלב ראשון: החבורה מנסה לעזור את הזוג ובעזרת מעברים מתחת למנהרות מגיעים לחדר בקרב, בו הם מצליחים להחזיר את החשמל והרמקולים לפארק.
הם מנצלים זאת כדי להציל את דריוס וסמי שחטפו את נשקי הציידים וכדי להוביל אותם אל הטירנוזאורוסית.
היא מגיעה ותוקפת את הזוג שאיבד את רוביהם, אך הם מצליחים להימלט לג'ונגל.
הם גם מוצאים את הנשק שלהם וטיפני הורגת אחד משלושת הבריוניקסים, שתוקפים אותם בג'ונגל.
דריוס וסמי ניצלים מהטירנוזאורוסית בידי הולוגרמה בדומתה שמסיחה אותה ומספרים לקבוצה על התוכנית של הזוג להגיע לבור המים, כדי להרוג עוד דינוזאורים.
תאוריית הכאוס: דריוס מנסה למנוע מהזוג להרוג דינוזאורים ויוצר תוכנית הסחה כאוטית.
דריוס וברוקלין מגיעים להסיח את הזוג כששאר החבורה גוררת עדר דינוזאורים מסתער הרחק אך משנה כיוון, בורח מהטירנוזאורוסית.
העדר הבורח מבריח את הזוג אך מיטש נתפס במלכודת שלו והטירנוזאורוסית טורפת אותו וגם הורסת את רובי הזוג.
טיפני בורחת לספינתה, אך מגלה בה את שני הבריוניקסים ששרדו והם טורפים אותה.
החבורה שוב נתקעת באי בעוד בחדר מבודד יצור מסתורי קפוא בשם "E750" יוצא מהכלא הקפוא שלו, עם קטיעת החשמל לכלובו.
העונה השלישית עלתה ב-23 במאי 2021 והיא כוללת 10 פרקים:
הנוף מלמעלה: לאחר מספר ניסיונות לא מוצלחים לצאת מהאי החבורה משיטה רפסודה באוקיינוס אך היא מתרסקת מול עוצמת הגלים.
החבורה מחליטה לנסות להציל גלשן רוח ולהשתמש בו בתור מפרש חזק.
דריוס נשאר לעזור לבן שחושש לנטוש את באמפי והשאר עולים במעלית גונדולה לנקודת תצפית ובה מוצאים גלשן אך ברוקלין ויאז מותקפים בידי דימורפודונים שמקננים על התצפית.
ברוקלין ויאז נמלטים מלהקה בעזרת הגלשן אך אחד הדימורפודונים הורס אותו והם נופלים על העלים שתחתיהם, בעוד באמפי ובן מגרשים אותו.
בעודם למעלה קנג'י וסמי מוצאים את הספינה של מיטש וטיפני והחבורה מוצאת אותה בין הסלעים בקרבת החוף.
בינתיים צרטוזאורוס נטרף בידי ההיבריד החדש - "E750".
חוף מבטחים: החבורה עולה על הספינה ועורכת מסיבה לפני יציאתם, אך במהלכה מתברר להם שאזל הדלק ויש חור בצד הסירה.
בעת ערפל הם עוגנים על המזח ומחפשים דלק אך הם מותקפים בידי אורנוזאורוסים.
סמי מנסה להיקשר לבאמפי והוא מציל אותה מאחד האורנוזאורוסים.
החבורה בורחת אל הספינה ומצליחה לתקן את החור בעזרת קלטת אך האורנוזאורוסים שוחים לעברם ופוגעים בספינה.
דריוס וברוקלין מבריחים אותם באמצעות זיקוקים, איתם הם תכננו להפחיד את קנג'י.
בהמשך נשמע ההיבריד "E750", שגרם לכל המהומות.
קאסה דה קינג'י: החבורה מתניעה את הספינה לפנטהאוז על האי של אביו העשיר של קנג'י ומחפשים במגדל של אביו דברים לספינה.
בינתיים נכנסים מונולופוזאורוסים לחדר אך רק באמפי מבחינה בהם.
המונולופוזאורוסים תוקפים והחבורה מתפצלת: דריוס, ברוקלין וקנג'י מוצאים מצפן וחומרי איטום ונמלטים דרך פיר מעלית לעבר היציאה בעוד בן, יאז וסמי מוציאים בנזין מלימוזינות שחונות באי ונכנסים לעברם כדי להימלט מהמונולופוזאורוסים.
החבורה נמלטת בתוך אחת הלימוזונות בעוד באמפי הודפת כמה מונולופוזאורוסים.
בלילה מזל"ט מסתורי שמעופף בפארק נהרס בידי ההיבריד המסתורי.
ילדה נבונה: החבורה מנסה להדביק אוטם לחור הספינה אך נכשלים ובינתיים קומפסוגנתוסים גונבים להם את המצפן ובורחים לקינם במרכז המבקרים המקורי.
כשהחבורה מוצאת את המצפן היא נתקלת ב"בלו" - אחרונת הרפטורים של האי והיא רודפת אחריהם.
הם בורחים לתוך מכונית שנתקעה בחוץ והרפטורית אחריהם עד שהמכונית מתרסקת ובלו נתקעת תחתיה.
אז הקומפסוגנתוסים חוזרים לטרוף אותה, אך החבורה מחלצת אותה והיא מפסיקה לצוד אותם.
בינתיים ברוקלין וסמי מחפשות חומר על ההיבריד בשביל חברת "מנטה קרופ" ומגלים תיעוד של ד"ר וו על ההיבריד שמכונה "סקרופיוס רקס" (מיוצר מ-DNA של עקרבנון) שיועד להשמדה.
ד"ר וו החליט להקפיא אותו אך המכל הקפוא נהרס.
עין הסערה: החבורה מתכננת לצאת מהאי בשיט ומתארגנים על ציוד כשקנג'י אחראי, בעוד בן נעלם ונמצא לצד באמפי.
דריוס עוקב אחרי גלימימוסים שמתחילים להימלט ופגר של גלימימוס נראה על העצים.
הוא נתקל בברוקלין וסמי שמזהירים אותו מההיבריד.
לפני שהקבוצה עוזבת מנשבת סופה והתוכניות נהרסות להם והם מחליטים להגן על המחנה מפני ההיבריד.
כשמתחילה הסופה מגיע הסקרופיוס ומצליח לעבור דרך הגדר החשמלית שלהם.
הוא תוקף את החבורה אך מוסך בידי עץ בוער והוא עוזב לצוד דינוזאורים.
לאחר מכן מתברר שהוא פגע בסמי בקוצים בבטנה והיא מאבדת את ההכרה.
נגד הזמן: לאחר שסמי הורעלה יאז מחליטה להשיג לה את הנוגדן מהמעבדה של ד"ר וו ודריוס ובן עוזרים לעכב את הסקרופיוס באמצעות פיצוץ גדול.
יאז מוצאת את הסם מהמעבדה אך בצאתה משם נתקלת בסקרופיוס.
היא בורחת וקופצת מעל זרם מהיר אך נוקעת את קרסולה בנפילה.
הסקרופיוס מאתר אותה אך פיצוץ בנקודת התצפית מושך אותו והוא עוזב.
יאז רצה בכל כוחה לעבר סמי שמתחילה לקרוס אך היא מתעוררת לאחר שקיבלה את הנוגדן.
שוק למערכת: בן נעלם לפני שהחבורה עוזבת ודריוס בניגוד לעמדת חבריו מחליט לחפש אותו.
הוא מוצא אותו כשהוא מאתר את באמפי בעודה מתקרב לעדר אנקילוזאורוסים והיא חוברת אליהם, אז בן אומר לדריוס שהוא מתכנן להישאר באי והם מתעמתים.
שאר החבורה מתקדמת לעבר ספינה ומוכנים לצאת בזריחה.
הם נתקלים בסקרופיוס הטובח בעדר פרזאורולופוסים זוהרים והם בורחים לספינה.
הסקרופיוס מגיע לעדר האנקילוזאורוסים והם מגוננים על באמפי מפניו עד שהוא עוזב, אז בן מחליט להניח לבאמפי.
דריוס ובן מתקדמים לספינה אך מגלים שהמזח ננטש כשמצידיהם ישנם שני סקריופיוסים.
הבריחה מאיסלא נובלר: בעוד שני הסקריופיוסים נלחמים דריוס ובן בורחים ללימוזינה סמוכה שמתהפכת תוך כדי הלחימה.
אז דריוס מחליט שצריך לעצור אותם ופונה אחריהם.
הוא ובן נתקלים בעדר ברכיוזאורוסים והם נמלטים מהדרך.
שאר החבורה חוזרת עם הספינה לעברם ומוצאת גור ברכיוזאורוס ואז ממשיכה לתוך האי ונתקלת בדריוס ובן.
הם מאתרים סקרופיוס שאורב להם על העץ והם נמלטים לתוך מרכז המבקרים המקורי, אך בתוכו נמצא הסקרופיוס השני.
הם מנסים לירות בו ונכשלים.
אז הם בורחים למטבח וקנג'י מבעיר את הכיריים, כך שהם מקבלים פתח מילוט.
בניסיון לצאת הם נתקלים ב"בלו" הרפטורית.
היא נכנסת פנימה והחבורה מצויה בינה לבין הסקרופיוס כשהשני מטפס מלמעלה ונכנס דרך החלון.
שני הסקרופיוסים ובלו נלחמים ביניהם והורסים את המרכז והחבורה הורסת את יסודות המרכז כשהתקרה נופלת על הסקרופיוסים והם נהרגים בעוד "בלו" חומקת.
הם ממשיכים למזח ובן מחליט להיפרד מהם אך כשהספינה יוצאת הוא מתחרט וקופץ לים ועולה על הספינה.
עם זאת מסוקים מגיעים ומצווים עליהם לעגון במזח.
כל מה שצריך: החבורה עוגנת כשמסוק נוחת על המזח לצידם אך מתברר שאנשיו לא הגיעו לחלץ אותם.
על מסוק אחד עולים קנג'י, בן וסמי בעוד מסוק אחר נוחת אך הטירנוזאורוסית מגיעה וטורפת את הטייס והמסוק השני בורח בזמן.
השלושה בורחים לג'ונגל וכמעט נטרפים אך בורחים בעוד הטירנוזאורוסית עוקבת אחרי עובד אחר (ג'ק) שנמלט בסולם המסוק אך נטרף בידי המוסזאורוס.
במסוק שלישי שנוחת נמצא ד"ר וו והחבורה מחליטה לעקוב אחריו ולהרוס את משימתו.
בינתיים במסוק של קנג'י, בן וסמי הטייסת נמלטת מפטרנודונים אך לפני התנגשות עם ברכיוזאורוס מסיטה את המטוס שנתקע בעץ והשלושה יוצאים מהמסוק שנופל ומתפוצץ.
דריוס, יאז וברוקלין עוקבים דרך פתחי האוורור למעבדה של ד"ר וו ומשיגים את מחשבו הנייד אך לפני שהם יוצאים, ברוקלין נתפסת בידי הוקס, מאנשיו של וו ומוסרת לדריוס את המחשב.
עיניים על המטרה: לאחר שברוקלין נלכדת החבורה מתאחדת ואנשיו של וו מורים להם להביא את המחשב או שברוקלין תיפגע.
הם מחליטים להעלות את המחשב על שבב של סמי ולמחוק אותו לפני שהוא מוחזר.
ברוקלין מושכת מונולופוזאורוסים למעבדה ונמלטת החוצה אך נתפסת שוב והאנשים צועדים לעבר המסוק איתה, כשאחד מהם נטרף בידי בריוניקסים ואחר נופל לזרם השוצף.
הם מגיעים למסוק עם ברוקלין וקנג'י מחליט לתת להם את המחשב המגובה, אך ד"ר וו חושד בקבצים שנמחקו.
אז החבורה מגיעה עם העדר של באמפי שמסיח את הוקס ווו וקנג'י וברוקלין נמלטים לתוך העדר הנע.
הוקס מאיים על סמי ויאז שיתנו לו את המחשב אך הם זורקות אותו לעבר אנקילוזאורוס והוא מושמד.
החבורה בורחת והוקס ווו עולים על המסוק חזרה כשהוקס מנסה לפגוע בהם ונכשל.
החבורה עולה על הספינה חזרה הביתה אך מחדר אחד נשמע קול דינוזאור על הסיפון.
העונה הרביעית עלתה ב-3 בדצמבר והיא כוללת 11 פרקים:
מתחת לפני השטח: לאחר שהחבורה מפליגה לביתה מתגלה קומפסוגנתוס על הספינה והחבורה מנסה לתפוס אותו, תוך שקנג'י וברוקלין מתקנים את מערכת הסונר בספינה ומשוחחים על היחסים ביניהם.
בעוד החבורה עומדת לתפוס את הקומפסוגנתוס הספינה נתקעת באצות.
דריוס מתנדב לחלץ אותם אך ישנם הרבה אצות ובים סביבם הסונר קולט כריש מתקרב.
החבל של דריוס נקרע והוא מתחיל לטבוע אך קנג'י מציל אותו, למרות שכעס עליו קודם מה שמחזיר את הקשר בינם.
עם זאת כשהכריש מתקרב הוא נטרף בידי המוזאזאורוס שמתנפל על הספינה.
כשבאופק נראה אי החבורה צוהלת אך אז המוזאזאורוס תוקף, קופץ על הספינה והורס אותה.
החבורה מתעוררת באי מסתורי (לצד הקומפסוגנתוס) ונכנסת למערה.
לפחות...: החבורה עוברת מהמערה אל מדבר משונה ובאופק רואים חפץ נוצץ, מה שגורם להם לעבור את המדבר.
בדרך הם נקלעים לסופת חול גדולה במהלכה קנג'י וברוקלין נופלים לתוך הקניונים ונאבדים לשאר.
הם נפגשים בקצה הקניון לאחר שקנג'י וברוקלין מוצאים צינורות השקיה והם מרווים את צמאתם ובן מוצא פירות אך חושש שהם רעילים.
בלילה החבורה מדליקה מדורה וקוראת לעזרה ללא מענה ובהמשך בן שומע קול.
החבורה מתעוררת כשסמילודון קופץ לעברם ובן לוקח מקל בוער ומפתה אותו לתוך מערה.
הסמילודון נלחם בו ובעזרת קנג'י והחבורה מנצח אותו.
בבוקר קנג'י מועד על פיסת מתכת המובילה לקיר שקוף שאחריו מסדרון.
ההתגלות של ד"ר טרנר: החבורה עוברת לביומת יער ובה זוג טירנוזאורוסים נאבקים.
להפתעתם הם פוגשים בחוקרת הבוחנת את האם ובתה והיא מתגלה כד"ר מיי טרנר.
תחילה היא חושדת שהם מרגלים אך מובילה אותם לחדרה שמאחורי מפל ושם מסבירה שהאי שלהם חסר רשתות.
סאמי מוצאת בחדר נייר של תאגיד "מנטה קורפ" מה שמחשיד אותה.
בעוד דריוס וסאמי נשארים שאר החבורה חוזרת ליער ומגלים את הקומפסוגנתוס.
להפתעתם מגיח רובוט חייתי המאתר את הקומפסוגנתוס והורג אותו.
ד"ר מיי מגיעה נסערת ומחזירה את הילדים לחדרה, מחשש לחייהם.
בהמשך היא מאכילה את הטירנוזאורוסים אך התוקפנות שלהם מאיצה והם תוקפות ופוצעות אחת את השנייה, מה שמאלץ את הד"ר לשלוח רובוט ב.ר.א.ד לשתק אותם.
בינתיים בחדר רובוט מגיח ומנסה להרוג את החבורה אך קנג'י משמיד אותו.
הדבר מכעיס בוס מסתורי המחליט לנסוע לאי.
מציאות אחרת: החבורה מחליטה לעבור למקום בו עומד לנחות מטוס אספקה היכול להחזיר את החבורה.
הם מוציאים את המזון המורעל של הטירנוזאורוסים ונמלטים מהם תוך שיאז נכנסת לפאניקה וקנג'י מציל אותה.
עם זאת רובוטים צדים אותם עד ליציאה, כאשר ברוקלין גורמת להם לירות חשמל על היציאה ומשביתה את כניסתם.
אז הם מגיעים לביומה ארקטית דרך מפלסות שלג ומוצאים קנטרוזאורוס בשם "פירס".
מיי לא מבינה איך הגיע לשטח הקר והוא נכנס להיפותרמיה במהירות, כך שהחבורה מחלצת אותו.
בינתיים רובוט מנסה להרוג אותם אך יאז מפילה אותו לאגם קפוא.
החבורה מצליחה לעבור דרך הביומה ליציאה אך אז המטוס ממריא בלעדיהם והם חוזרים למיי.
המטוס מתברר כשייך לבוס מסתורי כעוס.
משחק לטווח רחוק: הבוס המסתורי של מיי מגיע לאזור הארקטי ומגלה שהרסו את תוכניותיו.
מלווה ברובוטים הוא מגיע לחדרה ולוקח את יומני מחקרה.
סאמי הצופה בו מזהה אותו כקאש ד.
לנגפורד, האדם שסחט את משפחתה ואילץ אותה לרגל למענו.
בעוד מיי מטפלת ב"פירס" באזור המדברי היא מבינה (לאחר שהטירנוזאורוסים לא טופלו כפי שביקשה מהרובוטים) שקאש מבטל את הוראותיה ומחליטה להתעמת איתו, תוך שהחבורה נשארת חבויה.
קאש מפתיע אותה עם זוג רפטורים שבויים ומציג לה את המחקר שלקח לה.
לאחר שהיא מתנגדת לרעיונותיו הוא מחליט לחסל אותה בידי הרובוטים, אך היא בורחת והחבורה עוזרת לה לברוח.
מיי נפצעת מהרפטורים אך סאמי מבריחה אותם בחשמל הרובוט.
קאש בודק את הרובוטים ההרוסים ובן מוצא אצלו טלפון.
משימה קריטית: החבורה צופה איך הטירנוזאורוסית "פה גדול" נלקחת בידי רחפנים חשמליים אל רחבה אליה קאש מעביר את "פירס" כדי לגרום להם להילחם עד המוות והחבורה מנהלת תוכנית לעצור אותו.
דריוס מנסה להסתנן למבנה ההנהלה תוך שבן, יאז וסאמי מסיעים מפלסת עם חומר בערה לעבר מחסן מלא רובוטים כבויים והיא מתפוצצת.
הדבר מזעיק את קאש ובינתיים דריוס מצליח, לאחר שנמלט מרפטור להיכנס למבנה.
הוא עוצר את הרחפנים והמשחק הקטלני ולאחר מאבק עם רובוט משיג את הטלפון ומתקשר לאחיו ברנדון.
עם זאת קאש תופס אותו לפני שיכל לבקש עזרה.
נשארים בחיים: קאש לוכד את דריוס שמשקר לו שהוא לבדו נתקע באי וקאש מאמין לו אך משאיר אותו צמוד.
בעצתו של דריוס הוא מפסיק את הקרב כדי לא להרוג דינוזאורים יקרים ומעביר אותם למרפאה.
החבורה מנסה לחלץ אותו אך נאלצת לחזור למדבר שם הם מותקפים בידי ספינוזאורוס.
הם נמלטים למערה ושם מותקפים בידי הסמילודון שלוכד אותם בגבם לקיר.
עם זאת הספינוזאורוס, שובר קיר והורג אותו ואז מנסה ללכוד את החבורה שנמלטת.
ביציאה למעלית דריוס רואה את חבריו ובורח מהמעלית הנסגרת, מה שמכעיס את קאש.
דריוס מתאחד עם חבריו המתלבטים אם עדיף שדריוס יישאר לסכל את תוכניותיו או שיברח מקאש.
דריוס מחליט לחזור לקאש הזועם.
בינתיים ברנדון מחליט לצאת לכיוונו של דריוס.
בעיות טכניות: קאש מראה לדריוס רובוט משוכלל הקרוי ב.ר.א.ד.
X העמיד יותר מהמקור לפגיעה ומאלץ את דריוס להתקין שבב בראש הספינוזאורוס כדי לארגן אותו להופעת משקיעים של החברה, תוך סיכון חייו.
דריוס נאלץ להתקרב לספינוזאורוס המתחיל לרדוף אחריו והוא נמלט גם מהרובוט שקיבל הוראה לחסל אותו אם יתנגד.
הוא קופץ למעבר בנקיק והספינוזאורוס נלחם ברובוט.
לפני שהוא תוקף דריוס מצליח לזרוק עליו גז מרדים והוא נופל.
בינתיים החבורה נכנסת למחסן של רובוטים ובעזרת ברוקלין לוקחים פיקוד על הרובוט המפקח על דריוס.
לפני שדריוס מתקים את השבב ברוקלין עוצרת בעדו והרובוט, הנשלט בידי ברוקלין, מדווח לקאש שמשימתו הושלמה.
עם זאת מאחר שהשבבים לא עברו במחשב קאש מחליט להתקין שבבים במוחות של דינוזאורים צעירים, פשוטים יותר לקליטה.
שמרטפים לדינוזאורים: החבורה מחליטה לשבש לקאש את רעיונו ובורחים למרפאה, בעוד דריוס מסיח את דעתו תוך שהם משחקים משחקי וידאו.
הם מגלים צעיר ברכיוזאורוס שבן מחליט לאמץ וזוג פרטי דינוזאור היברידי בשם "ספינוצרטופס" המורכב מספינוזאורוס ומסינוצרטופס, המורכב מטביעות הד.נ.א.
ששלחה סאמי לחברה והיא מתמלאת חרטה על כך.
הם מכנים אותם "מלאך" ו"מרד".
החבורה מנסה להוציא אותם תוך טשטוש עקבותיהם מקאש והם מבריחים את הדינוזאורים מכלוביהם וכן משביתים את החשמל במרפאה, מה שגורם לצרטוזאורוס להיכנס לחדר.
עם זאת הקבוצה מצליחה להימלט החוצה.
קאש קולט במכשירו על הבעיות ויורד למרפאה עם דריוס ושניהם כמעט נהרגים בידי הצרטוזאורוס, אך בורחים למעלית בזמן.
קאש מחפש את ההיברידים וזועם כשמגלה שנעלמו.
תופסים פיקוד: קאש משיג את הברכיוזאורוס הצעיר ומשתיל שבב בראשו ואז מאלץ אותו לקבל פקודות תוך שבן צופה.
הוא חוזר לחבורה ומחליט על תוכנית נקמה.
החבורה מושכת את קאש ליער בשימוש ההיברידים הקטנים והוא מנסה להגיע אליהם.
עם זאת להקת פטרנודונים חדשה תוקפת את הקבוצה ומבריחה את קאש.
בן מצליח לחטוף את התוכנית ממקור פטרנודון וכמעט נטרף אך הפטרנודון מנוטרל בידי רחפני חשמל שקאש הביא.
הם מבינים שאין להם תחמושת להרוג את קאש אך דריוס מושך אותו לחדרה של מיי ולצד בן הם נועלים אותו שם ומשביתים את החשמל.
הברכיוזאורוס משוחרר ובן מחליט לקרוא לו "חזיז" וברוקלין וקנג'י מחליטים להפוך לזוג חברים.
בסיום נראית באמפי האנקילוזאורוסית קוראת ב"איסלא נובלר".
מי הבוס?: ברוקלין, יאז וסאמי מטפלות בשני ההיברידים ומבינים שהג'ונגל הוא לא מקום מתאים עבורם.
הם מחפשים להם מקום במדבר אך חוזרים בהם לאחר שהספינוזאורוס כמעט טורף אותם.
הם מביאים אותם לאזור הארקטי ומגלים שהמפרש שלהם מייצר חום, כך שהם מרגישים בבית.
דריוס וקנג'י עוברים ליד החדר של מיי ומגלים שקאש הצליח לברוח.
מבוהלים הם בודקים את חדר ההנהלה כשדריוס שומע את קאש משוחח עם הנשיא של "מנטה קורפ" והם מחליטים להרוג את "פירס", לאחר שנפצע ואיננו כשיר יותר ללחימה ודריוס עם קנג'י מחליטים לפעול.
מיי ובן מגיעים למרפאה כדי להוציא ל"חזיז" את השבב ולחלץ את "פירס".
לאחר שברוקלין, יאז וסאמי מקבלים במפלסת בקשת עזרה מרובוט הם מגיעים לחבורה הנמצאת בביומת ביצה ובה מצילים את דריוס וקנג'י מקבוצת דילופוזאורוסים וכל החבורה מתאחדת.
אך מתברר שזו מלכודת כשרובוטים רבים מכתרים אותם בפיקוד קאש והנשיא המפתיע של החברה - דניאל קון, אביו של קנג'י.
שניהם מופתעים לראות אחד את השני.
העונה החמישית והאחרונה עלתה ב-21 ביולי 2022, והיא כוללת 12 פרקים
האיחוד: קנג'י ואביו נפגשים ומתחבקים ודניאל מורה לקאש לנטרל את הרובוטים, אך זה מנסה להשתלט על האי ולהרוג אותם.
להפתעתו הרובוטים לא מצייתים לו כשדניאל מורה לעצור אותו והחבורה נרגעת ומוצאת חדרים להתאושש.
ברוקלין וסמי מגלות במשרדו של דניאל מידע על המשפחה של סמי שמתברר על ידי דניאל כמממנת הבשר באי.
דניאל מחפש להראות לבנו את קשריו עם משקיעים כדי להתכונן לקרבות הדינוזאורים אך החבורה מנסה לשכנע אותו שהדינוזאורים מורכבים ואינם רק מפלצות.
באמצעות תוכנת החשיבה של ד"ר מיי מראה את רגשותיה של הטירנוזאורוסית המחפשת את בתה והחבורה מלכדת את שניהם יחד.
עם זאת דניאל עדיין נחוש לעזור למכירה ובלילה לוכד את מיי לצד קאש כדי שתשתף איתו פעולה ולא יפגע בילדים.
המבחן הסופי: דניאל מגייס את קאש כדי לעבוד על שליטה בדינוזאורים תוך שימוש בהגשתם בדומה לעבודתה של ד"ר מיי והוא מייצר שלטים מיוחדים לכך, כשדריוס, בן וברוקלין מגלים זאת בחשאי.
עם זאת דניאל שולח את מיי לסכל אותם והם מגלים שקאש נמלט.
בינתיים דניאל גורר את בנו כדי להתקרב לעבודתו במקביל לדייט הראשון שלו עם ברוקלין.
ואולם ברוקלין מחליטה לחזור עם דריוס ובן ליער כדי לגלות על פעולת שלושה משקיעים מסתוריים שמגיעים לאי: סריוס, מר גולד וללה מונילה, אותם פוגש דניאל כדי להרוויח מעסקאות הדינוזאורים.
הוא מאתר את החבורה מחפשת דרכו וחוסם את דרכם בשני הרפטורים והטירנוזאורוסית הקטנה בכניסה למבנה הראשי, אך הם מצליחים לחדור.
בעוד קנג'י מחכה לשווא לברוקלין ומתייאש אביו מפנה אותו כנגד החבורה ומציג אותו למשקיעים, להם הוא מספר על חוויותיו בעוד החבורה צופה בו.
ביבשת אחיו של דריוס, ברנדון מחפש עזרה להשבת אחיו מהמדריכים דייב ורוקסי.
חזית הקרב: קנג'י מתעמת עם חבריו על פעולתם נגד אביו ומבקש מהם להתרחק אך הם מחליטים לעקוב אחרי המשקיעים החדשים ביום המכירה.
הם מצליחים להסתנן למחסן בו מיי וקאש עובדים ומיי מגלה להם איך להמיס את שבבי הבקרה.
דניאל לצד קנג'י והמשקיעים פונה להציג להם את תוכנית השליטה בדינוזאורים בעוד קאש נפלט מהאזור עקב פעולתו נגד דניאל.
במקום זה הוא עוקב אחרי החבורה המסתננת לאזור המכירה, בו נראים ספינוזאורוס, טירנוזאורוס ושני רפטורים מבוקרים בידי שבב שליטה, מה שמרשים את המעסיקים.
החבורה מגיעה ומנסה לעצור את המכירה שכמעט הופכת לזירת קרב, אך המשקיעים משסים בהם את הדינוזאורים.
למרות הניסיון הילדים מצליחים תוך שקנגי' ואביו צופים איך החבורה מנטרלת את השבבים והדינוזאורים חסרי הבקרה הורגים את מר.
גולד, את סריוס וגם קאש שמשתלט עם השלט של מונילה נטרף בידי זוג הרפטורים.
הספינוזאורוס בורח והורס את המבנה, כמעט הורג את דניאל.
דניאל וקנג'י כועסים על החבורה שהרסה את השקעתם אך מונילה מתגנבת מאחורה ומודיעה שמשקיע מ"ביוסין" ישמח ליצור איתם קשר באי "איסלא נובלר".
כדי למנוע מהחבורה להערים בעיות הם נלכדים וקנג'י נוטש אותם.
פעולת התחמקות: החבורה נלכדת ומנסה לחמוק מהכלוב שעליו שומר רובוט אך דריוס מצליח למצוא בור ניקוז המוביל לפתח של מעברים מעל ביוב.
הם ממשיכים לתוכו אך הרובוט מחפש אותם והם נעים עד לליבת חשמל.
בעוד דריוס וסמי נתקעים עליה, מזנק מהמים לידם נותוזאורוס ומנסה לצוד אותם, הם נמלטים אך הרובוט מגיע אליהם ומתחיל לירות גז הרדמה.
עם זאת הנותוזאורוס תופס את הרובוט ומתחיל לרסק אותו והרובוט להגנה יורה קרני לייזר, הפוגעים בטעות בליבה וגורמים לתאונה.
בינתיים קנג'י עם אביו מגיעים ל"איסלא נובלר" ושם צריכים לספק 3 דינוזאורים טורפים ל"ביוסין".
לעזרתם נשלחים 3 אנשי שטח שאחד מהם מתברר להפתעת קנג'י בתור שכיר החרב האוק, שניסה בעבר להרוג את חבריו.
קנג'י משוכנע שאביו בסכנה מהאוק ומחליט לחבור לצוות החיפוש.
בטעות הוא חושד בהאוק שעומד לירות באביו ומזנק לעברו, מה שגורם להסחת דעת כשסטגוזאורוס תוקפני מגיע.
אל מזח האי מגיעים גם ברנדון לצד דייב ורוקסי.
החבורה מצליחה להימלט ממעברים לג'ונגל ובעודם חולקים על יחסם לקנג'י, דריוס עוסק בזוג הטירנוזאורוסים המתנהגים מוזר.
זאת עקב התפרצות געשית חזקה באיים, הגורמת גם לקנג'י ולהאוק ליפול יחד לתעלה.
בתוכה מתברר לקנג'י שנמצא הקרנוטאורוס "טורו".
אדמה רועדת: קנג'י נתקל ב"טורו" אך האוק מזנק עליו ומצליח להשחיל בו שבב, רגע לפני שנטרף וקנג'י שולט בטורו עם שלט, כשדניאל מחליט להביא אותו ל"ביוסין".
החבורה מחפשת דרך לעצור את הרחפנים שמעל הטירנוזאורוסים ומגיעים לחדר הבקרה.
הם משביתים אותם והטירנוזאורוסים בורחים אך עדיין מודאגים מאחר שרעידת האדמה לא הפסיקה.
בחדר הבקרה החבורה מצליחה להפעיל רחפן על האי "איסלא נובלר" (אשר שימש את סמי לריגול) ומהמצלמה קולטים את קנג'י עם אביו, מה שמזעזע רגשית את ברוקלין ומשנה את יחסה אליו כשהחבורה מחליטה לחבל בשבבים שלהם ולקטוע את המכירות ל"ביוסין".
רעידת אדמה חלה כשהחבורה בורחת מתחת לשולחן בעוד דריוס נמצא לצד אחת הטירנוזאורוסית התקועה מתחת גזע ובעזרת גורר הם מצליחים להזיז את הגזע ולאחד את הטירנוזאורוסית הנוספת איתה.
גם ב"איסלא נובלר" רעידה מתרחשת וקנג'י נקבר תחת אבנים אך בעזרת טורו המבוקר יוצא ובהמשך מתאחד עם אביו וצוותו.
ברנדון ניצל מבריוניקס בזכות דייב ורוקסי ואלה מוצאים את מחנה הילדים שננטש.
מחוץ ללהקה: מונילה מזמינה ל"איסלא נובלר" את יו"ר "ביוסין", לוויס דודג'סון המתעניין בטורו ומחליט לקנות את הדינוזאורים בתמורה שיארגנו עוד מספר דינוזאורים, ביניהם אחד צמחוני.
הצוות מוצא את האנקילוזאורוסית באמפי אך קנג'י מחליט להגן עליה להפתעתו וכעסו של אביו, אף שדודג'סון רואה שהיא בלתי סימטרית.
הם מתקדמים כדי לחפש את הרפטורית בלו והאוק מוצא אותה אך היא מובילה אותם לתוך מארב של דילופוזאורוסים התוקפים את הצוות וכמעט הורגים את דודג'סון, מה שגורם לדניאל לכעוס על בנו המופתע.
עם זאת הם מצליחים ללכוד את הבריוניקס "לימבו" ודימורפודון מה שגורם לדודג'סון להסכים לקנות את השבבים בתוך שבועיים, תוך שהוא גם מגלה את המכל שנדרי ניסה להבריח לפני 25 שנה מהאי.
בינתיים החבורה מצליחה להיכנס למחשב של קאש ולשנות את הססמאות כדי לשבש את הקבצים, את הרובוטים התוקפים אותם ואת הסיסמה למשפחת קון.
מונילה מצליחה לגנוב את התיק הסודי של דודג'סון (כדי למכורו בשוק השחור) וקנג'י רודף אחריה ומצליח לחטוף את התיק.
כשהיא בורחת היא נתפסת ונטרפת בידי להקת קומפוגנתוסים ודודג'סון משבח את קנג'י על פעולתו.
גם דניאל משבח את קנג'י אך הוא מתחיל לחשוד באביו.
הקפיצה הגדולה: כדי למנוע מדניאל ואנשיו לפגוע בדינוזאורים החבורה מחליטה לקבץ את הדינוזאורים באי יחדיו ולשם כך מנסים להרחיב את בור המים בידי עצירת נתיב הניקוז שמעליהם.
בעוד יאז ובן מחפשים עם הברכיוזאורוס "זיקוק" את שני הספינוצרטופסים והקנטרוזאורוס "פירס" אך נאלצים להימלט מדילופוזאורוסים בביצות.
בעודם מהלכים יאז מתוודה שהיא חשה קשר לסמי ומחפשת דרך להודיע לה על כך, בעידודו של בן.
בינתיים דריוס, ברוקלין וסמי מחפשים דרך להרחיב את בור המים אך נתקלים בשני הטירנוזאורוסים ודריוס וברוקלין מנסים למשוך אותם אך נאלצים להימלט מהם למעקה גבוה על עץ, בעוד פטרנודונים מנסים לתקוף אותם.
עם זאת הם מחליטים לזרוק על הפטרנודונים אצטרובלים ומצליחים לשסות אותם בטירנוזאורוסים הרצים בעקבותיהם.
סמי עולה על עץ גבוה בניסיון להגיע לצד השני וניצלת מנפילתו תוך שהיא מגיעה לפתח ביוב בתוכו צינור השולט בתעלה.
עם זאת נמצא שם רובוט פעיל המנסה להרוג את סמי ובעודו יורה עליה נפץ הוא מפוצץ בטעות את החור של פתח הניקוז, מה שגורם לבור המים להתמלא והטירנוזאורוסים מגיעים לשם.
החבורה קופצת לשחות במים ויאז וסמי מתקרבות.
פרידה נקייה: דודג'סון עוזב את האי ומחליט לחתום עסקה בתמורה לעוד מספר דינוזאורים שימומנו עבורו עם שבבים ודניאל שולח את האוק ומיי לחפש עוד דינוזאורים, ביניהם סטגוזאורוס ועדר של פרזאורולופוסים והם נמלטים בקושי מצרטוזאורוס.
קנג'י מצליח להגניב מפתח מקרון מסע ובתוכו מוצא את באמפי שנלקחה גם.
בינתיים דניאל קולט ממכשיריו שהחבורה נמלטה מכלובה והרסה את הרובוטים שלו והוא מחליט לחזור לאי כדי לחדש את השבבים בזמן קצר.
קנג'י מבקש עזרה ממיי לגבי חבריו והיא מקבלת החלטה לברוח מהצוות לג'ונגל וזורקת מספר דגימות דנ"א של דינוזאורים.
בעודה חוקרת עדר פרזאורולופוסים המסווה נקבה זקנה מבריוניקסים טורפים, דניאל שולח צוות לחפש אותה לפני נסיעתם אך קנג'י מוצא אותה לפני ועוזר לה להימלט, כשדניאל ואנשיו מחליטים לעזוב בספינה.
בינתיים ברנדון לצד דייב ורוקסי מגלים את המחנה של מיטש וטיף וחושדים שהחבורה עזבה את האי.
בלילה בעודם סביב למדורה הם נתקלים במיי.
הליבה: החבורה מנסה לעצור את הקונים מלחזור ולנעול אותם בין הדלתות אך בעודם בין הדלתות מתחילה רעידה של ליבת אנרגיה שנפגעה מהרובוט ומתחילה לפלוט חום וגזים בכמות מסוכנת.
החבורה יורדת את התעלה ומוצאים את הנותוזאורוס חולה ובעודו חסר הכרה מעלים אותו אל מעלית לביומת הביצה, תוך שברוקלין ודריוס מנסים לעצור את פעולת הליבה שעלולה לפוצץ את האי.
הם משתמשים במטליות לחסימת הגזים אך צריכים להיזהר.
דריוס סותם בדבק את הצינורות וברוקלין מצליחה לסגור את הליבה בלוח הבקרה, אך נופלת חסרת הכרה ודריוס מציל אותה.
בינתיים יאז, סמי ובן נמצאים יחד עם הנותוזאורוס המעולף ויאז מתוודה על קרבתה לסמי.
בזמן זה הנותוזאורוס התוקפני מתעורר אך החבורה משתלטת עליו עד שהמעלית מגיעה לביצה, שם הנותוזאורוס בורח ומצליח לטרוף דילופוזאורוס שאותו גורר למים.
יאז וסמי מחליטות להתחבר כזוג ומתנשקות, בעוד החבורה מעודדת.
ברוקלין מזהה קריאה ממחשבה על המזל"ט ששלחו, המודיע שספינתו של דניאל הגיע לאי והחבורה מוצאת את אנשיו עם קנג'י שולטים בדינוזאורים טורו, לימבו ובאמפי, מה שגורם לבן להיעלם לחבורה.
השיבה: כצוותו של דניאל ושלושת הדינוזאורים יורדים מהספינה הוא מגלה שהחבורה נמלטה ושהם השביתו את הרובוטים ובסיסמאות המחשב ומצווה על זוג שכירי חרב תאומים להחזיר החסן נייד בעל מידע מתוך אחד הרובוטים אך החבורה מגלה על כך ומנסה למצוא את הרובוטים המתחבאים בכל הביומות.
בינתיים בן מחפש דרך להציל את באמפי וקנג'י מגיע לעזור לו.
בן תוקף אותו אך נרגע כשהוא מבין שקנג'י עובר צד ויחדיו מטעים את התאומים ומצליחים להגיע לבאמפי.
עם זאת אחד התאומים מוצא את השלט ומשתלט על באמפי שתפגע בבן, למרות הקשר ביניהם.
ואולם לפני שהיא חובטת בו למוות היא מצליחה להתנגד בראשה לשבב מה שמעניק לקנג'י זמן והוא מצליח להפיל את השלט ולשבור אותו.
באמפי לצד בן פונה ומבריחה את התאומים.
בינתיים האוק ושכיר חרב נוסף עוקבים אחרי החבורה וכשאלה מגלים את ההחסן בתוך רובוט ליד הספינוזאורוס האוק ואנשיו מוצאים אותם.
הם מצליחים להשתלט על הספינוזאורוס ומשליטים אותו כדי להוציא את ההחסן מידיהם ולהביא לדניאל.
החבורה נמלטת במהירות והורסת את החשמל של הדלתות כדי שיינעלו.
האוק מוסר לדניאל את ההחסן אך דניאל מחפש את הילדים כדי לקלוט את הסיסמה.
בן לצד באמפי מצליחים להגיע לחבורה ולצידו קנג'י הנבוך.
המאחז האחרון: בעוד קנג'י מתנצל לחבריו, דניאל עם אנשיו מצליחים להגיע לבור המים מלווים בדינוזאורים מאומנים ומאיימים על החבורה לתת את הסיסמה אך הם לא נענים לו.
הוא פותח במלחמה בניסיון לפגוע בהם (למעט בקנג'י) והספינוזאורוס ושאר הדינוזאורים המאומנים מתקיפים את שני הטירנוזאורוסים.
החבורה משתמשת בבאמפי כדי לעצור ככל האפשר את שכירי החרב המשתמשים בשלטים ומצליחים להוציא את השליטה מהדימורפודון, מהבריוניקס לימבו ומטורו, תוך שיתוף פעולה של קנג'י.
שני שכירי החרב התאומים נהרגים בידי להקת פטרנודונים ובידי טורו שאיבד את שליטתו ושכירי החרב מתחילים להתפזר.
דניאל מוצא את סמי במערה שליד הבור ומודיע לה שהיא תיאלץ לתת לו את הסיסמה ואז מגלה לה שהוא שלח את קאש לסחוט את משפחתה, מה שגורם לה להכות אותו.
ואולם דניאל מצליח בעזרת השלט שלו לקבץ את כל הדינוזאורים יחדיו כדי לפגוע בטירנוזאורוסית הקטנה.
בעודה נדחקת הצידה אמה מגיעה והורגת את הבריוניקס וכן פוגעת בדימורפודון אך דניאל משתמש בשלט על הספינוזאורוס שמצליח לנשוך אותה קשות בצווארה, והיא מובסת ונופלת לכאורה מתה.
שישיית נובלר: החבורה רואה את הטירנוזאורוסית נופלת ומחליטים לברוח כשהספינוזאורוס וטורו בעקבותיהם.
הם מחליטים לעזוב את האי על ספינה ומתפצלים.
דניאל משליט שלג ורוחות באי מה שגורם לחבורה להתפזר ושכיר חרב המנסה לתפוס אותם נטרף בידי 2 הרפטורים.
דריוס נתפס בין האוק לדניאל כשהספינוזאורוס מאיים עליו.
קנג'י מגיע ברגע האחרון להציל אותו ונותן לאביו את הסיסמה, מה שמאפשר לו לייצר מיידית עוד שבבים ולמרות זאת מנסה להרוג את דריוס.
עם זאת בעוד הספינוזאורוס הנשלט בידי האוק מנסה להרוג אותו ושואג עליו מגיעים זוג הטירנוזאורוסים, מבריחים את האוק ושוברים את השלט.
אז הם רודפים את הספינוזאורוס ומכניעים אותו עד שהוא מסתלק.
האוק נשאר בודד בשטח ונטרף בידי אחת הטירנוזאורוסים.
דניאל מחליט לעזוב את האי בעוד הוא מגלה שליבת האנרגיה נדלקת ועלולה להרוס את האי.
הוא מבקש מבנו לעזוב איתו במסוק פרטי אך קנג'י עוזב אותו ונשאר עם החבורה, מתחבר שוב עם ברוקלין.
ברוקלין מצליחה לתקן את הליבה ומכבה את הליבה והדינוזאורים מוחזרים לביומות שלהם.
אז הם קולטים ספינה חדשה העוצרת באי שמתבררת כספינתם של דייב ורוקסי לצד מיי וברנדון ואלה מגלים את החבורה.
שישיית הילדים שבים ליבשת ומתאחדים עם משפחותיהם בליווי תקשורתי וקנג'י מאומץ בידי משפחת באומן לאחר שאביו נעצר בידי המשטרה.
כעבור מספר שנים החבורה הופכת לגדולה יותר ונפגשים בשיחת סקייפ, בסופה ברוקלין מדווחת לדריוס על בריחת הדינוזאורים מאחוזת לוקווד (שנחשבת לשמועות בלבד).
כשהשיחה מסתיימת דריוס מרגיש רעידה של כוסו וקולט דרך חלונו ברכיוזאורוס מציץ.
ההפרתקאה הנסתרת: יצא ב-15 בנובמבר 2022 ובו הצופה משפיע על עלילת הסיפור, אשר חל בין עונה 2 ל-3 ובה החבורה מחפשת מזון ומגלה את מאגרי המזון שהשאיר באי חוקר מסתורי שהזהיר מקריסת הפארק, תוך שהחבורה מנסה להימלט מטרבוזאורוס זועם העוקב אחריהם.
דמויותיהם של סיימון מאסרני, בעלים הפארק, של אוון גריידי ושל קלייר דירינג (ושל שני אחייניה) מוזכרות אך לא מופיעות בסרט.
כמו כן נרמזים גם ד"ר גרנט וסאטלר מהסרטים הראשונים ואלי מילס, האחראי על חילוץ עצמות האינדונימוס מהאי.
כמו כן נראה ונשמע (בקולות דיבוב שונים) המפעיל ג'ק מהסרט החמישי לפני שהוא נטרף וכן האחראי של המשלחת.
שנהפרסקטגוריהמועמדיםתוצאהמקור2023פרסי אמי לתוכניות לילדים ולמשפחההודעת קידום המכירות הטובה ביותרקמפיין עונה 5
עולם הבובות של גלי הייתה תוכנית טלוויזיה ישראלית לילדים בגילאי הגן ששודרה בשנת 2014 בטלוויזיה החינוכית.
הסדרה מתרחשת בסטודיו של בובנאית בשם גלי אותה גילמה אניה בוקשטיין.
הסדרה מתרחשת בסטודיו של גלי הבובנאית (אניה בוקשטיין) אשר עוסקת בבניית בובות תיאטרון, בסטודיו שלה נמצאים גם טוני הדג המדבר (בדיבובו של יובל סגל) ואליעזר שעון המטוטלת.
בכל פרק מגיע שליח בשם אדם ומביא פרט חשוב להשלמת בניית הבובות להצגה.
כאשר היא מסיימת לבנות, מציגה גלי את סיפור המשל באמצעות הצגת תיאטרון הבובות אשר עוזר לכולם להבין את מוסר ההשכל מאירועי הפרק.
עולם היורה: חיים חדשים הוא סרט פעולה-מדע בדיוני אמריקאי, שיצא לאקרנים בידי סרטי יוניברסל ב-2 ביולי 2025 בארצות הברית.
הסרט מבוים בידי גארת' אדוארדס והמפיק בפועל של הסרט הוא הבמאי סטיבן שפילברג.
בסרט יככבו צוות שחקנים חדש הכולל את סקרלט ג'והנסון, מהרשלה עלי, ג'ונתן ביילי, רופרט פרנד, מנואל גרסיה-רולפו, לונה בלייז, דייוויד איאקונו, אודרינה מירנדה, פיליפין ולגה, בקיר סילבין ואד סקריין.
צילומי הסרט החלו ביוני 2024 בתאילנד, מעל לשנה בטרם עליית הסרט לאקרנים.
צילומים נוספים נערכו במלטה ובבריטניה, בהם צולמו גם הסרטים האחרונים.
חמש שנים לאחר אירועי עלילת הסרט "עולם היורה: עולם חדש"; מרבית הדינוזאורים מתקשים להסתגל ולשרוד באזורים המבודדים בהם הם נמצאים באזור קו המשווה בעיקר משום שהמערכת האקולוגית באזורים הללו שונה באופן ניכר מזו שהייתה קיימת באזורים בהם הדינוזאורים חיו בעידן היורה.
עלילת הסרט מתמקדת במומחית למבצעים חשאיים זורה בנט (סקרלט ג'והנסון) אשר מובילה צוות לאי נידח בו נמצאים שלושת הדינוזאורים הגדולים ביותר בעולם אשר עשויים לפי ההערכות להכיל את החומר הגנטי שעשוי לסייע לפתח תרופה מצילת חיים פורצת-דרך בעלת חשיבות רבה במיוחד למין האנושי.
אף על כן, המשימה מסתבכת כתוצאה ממספר אירועים בלתי צפויים.
סקרלט ג'והנסון – זורה בנט, שכירת חרב לשעבר המובילה קבוצה של מדענים במשימה להשיג דם של דינוזאור, שעלול להוביל לפיתוח תרופה למחלות לב.
ג'ונתן ביילי – ד"ר הנרי לומיס, פלאונטולוג אשר מתמחה בגנטיקה של דינוזאורים.
מהרשלה עלי – דאנקן קינקייד, האחראי להובלת המשלחת הסודית.
רופרט פרנד – מרטין קרבס, נציג תעשיית התרופות.
מנואל גרסיה-רולפו – רובן דלגדו, אב למשפחה שהספינה שלהם נקלעה לאי.
לונה בלייז – בתו הבכורה של רובן.
דייוויד איאקונו – בן זוגה של לונה.
אודרינה מירנדה – בתו הצעירה של ראובן.
אד סקריין – שכיר חרב.
לדברי המפיק פרנק מרשל, עלילת הסרט השלישי בטרילוגיית "עולם היורה", "עולם חדש" (2022), נועדה לסמן את "תחילתו של עידן חדש", בו על בני אדם להתקיים יחד עם דינוזאורים.
במאי 2022, הצהיר במאי ותסריטאי טרילוגיית "עולם היורה", קולין טרוורו, שככל הנראה לא ישוב להפקת סרט נוסף, אלא על תקן יועץ הפקה.
בשלהי ינואר 2024, הכריזה "סרטי יוניברסל" על פיתוחו של סרט חדש בזיכיון "פארק היורה", אותו עתיד לכתוב דייוויד קפ, שכתב את התסריטים עבור "פארק היורה (1993) והמשכו, "העולם האבוד" (1997).
עוד נמסר כי בדומה לטרילוגיית "עולם היורה", על הפקת הסרט יופקדו מרשל ופטריק קראולי ועל ההפקה בפועל, סטיבן ספילברג.
על פי הדיווחים, התעתד הסרט להשיק "עידן חדש" בזיכיון, וכי הדמויות מהטרילוגיות של "פארק היורה" ו"עולם היורה", בגילומם של כריס פראט, ברייס דאלאס הווארד, סם ניל, לורה דרן וג'ף גולדבלום, לא ישובו לעלילת הסרט החדש.
חודשיים לאחר מכן, ציין ניל כי לתחושתו הוא סיים עם הזיכיון ומעדיף להמשיך לגלם תפקידים חדשים מאשר לשוב לגלם את דמותו של ד"ר אלן גרנט.
במהלך פיתוח הפרויקט, שהחל תקופה מסוימת טרם מועד ההכרזה, כתב קפ מספר טיוטות עבור עלילת הסרט.
במקביל, החל שלב הפרה פרודקשן, כולל תחילת העבודה על עיצובי הדינוזאורים.
כלומר, על פי הדיווחים, תפקיד הבמאי בהפקת הסרט נועד להיות יותר מינימלי ותואר כ"הפקתי מאשר אוטרי".
בתחילת פברואר 2024, נמסר כי הבמאי דייוויד ליץ' נמצא במשא ומתן על בימוי הסרט, אך לאחר מספר ימים דווח כי המשא ומתן פסק, שכן לתפיסתו של ליץ' התקדמות הפקת הסרט עד לאותה נקודה לא הותירה מקום לחתימתו והשקפתו היצירתית.
ב-21 בפברואר 2024, נמסר על ניהול משא ומתן עם גארת' אדוארדס על בימוי הסרט.
זמן קצר לאחר מכן, אישר אדוארדס שהוא אכן יביים את הסרט.
בנוסף, נחשף שמו הרשמי של הסרט.
במרץ 2024, הביע ניק רובינסון את רצונו לשוב לגלם את דמותו של זאק מיטשל מ"עולם היורה" (2015).
בשלהי החודש, דווח כי האולפנים מעוניינים ללהק את סקרלט ג'והנסון לתפקיד הראשי; ובאפריל 2024, נמסר כי ג'ונתן ביילי נמצא במשא ומתן על גילום התפקיד הגברי הראשי.
בפברואר 2025, ג'והנסון סיפרה בראיון למגזין ואניטי פייר כי במשך שנים שלחה לסוכניה דיווחים על סרטים חדשים בסדרת "פארק היורה" והבהירה שהיא מעוניינת להצטרף לזיכיון וסיפרה שהייתה אובססיבית לסרט המקורי ושנה שלמה ישנה באוהל "פארק היורה" בחדרה המשותף עם אחותה.
היא סיפרה בעבר ל-ComicBook.com שניסתה במשך 10 שנים להיכנס לזיכיון, ואף אמרה לסוכניה שתסכים למות כבר ב"חמש הדקות הראשונות" של הסרט.
שלב הצילומים החל ב-13 ביוני 2024 בתאילנד.הצילומים נמשכו בתאילנד במשך חודש, והתרחשו בעיקר בפארק הלאומי קאו פאנום בנצ'ה בקראבי, בפארק הלאומי האט צ'או מאי, ובפארק הלאומי או פאנג נגה.
ביולי 2024 סט הצילומים עבר לאולפנים במלטה.
חודש לאחר מכן, סט הצילומים עבר ללונדון ולאולפני Sky Studios Elstree בבריטניה.
הצילומים הסתיימו ב-27 בספטמבר 2024. ג'ון מתיסון היה הצלם הראשי של הסרט.
מספר סצנות צולמו מחדש בניו יורק במהלך חודש אוקטובר.
הסרט יצא לאקרנים בארצות הברית ב-2 ביולי 2025.
הסרט הכניס 322.5 מיליון דולר בסוף השבוע הראשון ברחבי העולם, מתוכם 147.8 מיליון דולר בצפון אמריקה ו־174.7 מיליון דולר בשווקים הבינלאומיים.
מדובר בפתיחה השנייה בגודלה בזיכיון "עולם היורה", אחרי הסרט מ־2015 שהכניס 525.5 מיליון דולר בסוף שבוע הפתיחה.
הסרט התקבל היטב בסין עם פתיחה של 41.6 מיליון דולר, ההכנסה הגבוהה ביותר שם לשנת 2025 לסרט מטעם איגוד הסרטים של אמריקה.
פרסתאריךקטגוריהעבורתוצאהמקורפרס המוזיקה במדיה של הוליווד19 בנובמבר 2025הפרטיטורה המקורית הטובה ביותר – סרט מדע בדיוני/פנטזיהאלכסנדר דספלה
עולם היורה: תאוריית הכאוס היא סדרת הנפשה ממוחשבת אמריקאית של זיכיון פארק היורה, המבוסס על דינוזאורים ששוחזרו גנטית על אי ליד קוסטה ריקה.
המפיקים של הסדרה הם סקוט קרמר, ליין לוראס, סטיבן ספילברג, פרנק מרשל וקולין טרוורו.
הסדרה היא ספין אוף לסדרת ההנפשה "עולם היורה: מחנה הקרטיקון", המבוססת על מחנה של ששה צעירים ששרדו על האי שורץ הדינוזאורים והיא חלה שש שנים לאחר עלילות הסדרה.
העונה הראשונה של הסדרה, שכוללת עשרה פרקים באורך 23 דקות, עלתה לשידור בשירות הסטרימינג נטפליקס ב-24 במאי 2024. העונה השנייה שכללה גם עשרה פרקים עלתה ב-17 באוקטובר 2024. עונה שלישית בת עשרה פרקים יצאה ב-3 באפריל 2025. עונה רביעית ואחרונה שכוללת רק 9 פרקים עלתה ב-20 בנובמבר 2025.
עונה ראשונה: העונה הראשונה עלתה לנטפליקס ב-24 במאי 2024:
היום שאחרי: לאחר אירועי "מחנה הקרטיקון" דריוס חוזר לתפקד בתור עובד ב"מחלקת היצורים הפרהיסטוריים" (מי"פ) והוא עוזר לשני פקחים להרגיע פכירינוזאורוס אך לפתע הם מותקפים בידי אלוזאורוס המוכר לדריוס.
בעזרת הפכירינוזאורוס החבורה מבריחה אותו אך דריוס נחוש להשיג ולהרדים את האלוזאורוס, אך הוא נכשל לאחר שהאלוזאורוס חומק מהם.
בחזרתו לבקתה שלו מתברר שהאלוזאורוס תקף וכנראה הרג את חברתו ברוקלין ודריוס אכול אשמה על כך שהיא חיפשה אותו באותו לילה.
באמצע הלילה הוא מתעורר לצליל טלפון חשוד ואז שומע רחשים בדלת.
הוא פונה לחשמל את הפורץ אך מופתע כשהוא נתקל בבן פינקוס.
בן הגיע על מנת להזהיר אותו ולהודיע לו שברוקלין כנראה נרצחה ולא מתאונה ושהוא עצמו אוים בידי הודעות מהאתר "היורה האפל".
דריוס לא מאמין לו אך מבחוץ הם מותקפים בידי אטרוסירפטורים.
הם מצליחים לחמוק מהבקתה של דריוס אך אז מגיע עוד אטרוסירפטור.
תחנת מנוחה: בן ודריוס נמלטים מהאטרוסירפטורים דרך המכונית של דריוס ומתוכה אל הוואן של בן וחותכים לכביש המהיר כשהאטרוסירפטורים בעקבותיהם.
לבסוף הם נפטרים מהם מה שמעלה את החשדות של בן.
דריוס לא מסכים איתו אך מסכים לברר מה קורה, והם מחליטים לנסוע לבקר את שאר החמישייה כדי לבדוק את שלומם.
הם נוסעים דרומה לטקסס לבקר את סמי ובדרכם בן חושד במכונית שעוקבת אחריהם.
בן מנסה להאיץ אך נאלץ לבלום לעדר של נסוטוצרטופסים חולפים ולאחר מכן הרכב שמאחוריהם עוקף אותם ונוסע.
הם מחנים בתחנת דלק בה נסוטוצרטופס שוכב ובן חושד בבעל התחנה ומנסה למהר משם.
הנסוטוצרטופס מתעורר והקרניים שלו נתקעות בגג התחנה והוא בטעות מפיל את צינור הגז ויוצר שריפה.
לפני שהשריפה תתפשט בן מצליח לכבות אותה עם מטפה והנסוטוצרטופס עוזב אל פרטים קרובים.
לאחר שהואן של בן נוסע מכונית עוקבת אחריהם.
בחווה: בן ודריוס מגיעים לסמי שמפתיעה אותם עם עוגת פאי שנשרפה.
בן גם מופתע לראות את באמפי האנקילוזאורוסית שלו בחווה של סמי.
הם מנסים להזהיר את סמי מהאיומים אך קארל השכן שלה, הורס את תוכניתם ומאיים שיצווה לפנות את באמפי אם תפגע שוב ברכבו ובגדרו.
בן ודריוס מזהירים את סמי והיא מכינה דברים לנסיעה כשהיא נתקלת בסוודר מפה של ברוקלין.
בלילה האורות נכבים ללא היגיון והחבורה חושדת בקארל.
הם פונים להתעמת איתו אך מגלים שהוא נהרג ומותקפים בידי חבורת האטרוסירפטורים שתקפו אותם בביתו של דריוס.
הם מצליחים לשחרר את באמפי מהתא שלה ולהימלט אל הואן ומשוכנעים שחייבים להזהיר את השאר מהאיומים.
כאשר הם עוזבים מתברר שהאטרוסירפטורים מתופעלים לפי פקודות של אדם מסתורי המכניס אותם למשאית.
אחים: החבורה מגיעה לבקר את קנג'י במחנה בו הוא גר כמדריך טיפוס.
הוא מקבל את פניהם אך צונן במיוחד לדריוס, מאחר שהוא מאשים אותו במותה של ברוקלין.
החבורה מזהירה אותו ומגלה שברוקלין נפגשה לפני מותה עם אביו המנוכר, דניאל קון.
קנג'י מזועזע ומחליט לעזוב אותם וסמי מחליטה לעזוב בואן עם בן ולהזהיר את יאז מהאיומים.
דריוס מנסה לעלות גם אך סמי ובן אומרים לו לדבר עם קנג'י למרות שזה כועס עליו.
דריוס עוקב אחריו לטיפוס על הצוק, ממנו ברוקלין וקנג'י עמדו ביום בו נפרדו שתחתיו נראים פרזאורולופוסים זרחניים.
למרות הכעס קנג'י מסכים לבקר לצידו את אביו למחרת.
בלילה באמפי נתפסת בידי עובדי מי"פ.
בדרך הביתה: קנג'י ודריוס מגיעים לבקר את דניאל קון, המצוי לאחר מאסרו בשיקום לא הרחק מביתו של בנו קנג'י וקנג'י מתעמת איתו על חלקו במותה של ברוקלין, דבר שאביו מכחיש.
דניאל מסכים למסור לו מידע אך מציב לו אולטימטום שיכהן בראש חברה חדשה שאביו מנסה להקים כדי שיחזרו המשקיעים.
בינתיים סמי ובן מגיעים לפארק שעשועים המציג סטיגימולוקים לכודים לראווה וסמי ובן מתעמתים עם הבעלים, בוני נובלר, על כך.
הוא לא מתייחס אליהם והם מחליטים לשחרר את הסטיגימולוקים למרות שהדבר יוצר כאוס בפארק.
בוני הזועם מנסה להכות אותם אך סמי מביסה אותו והם בורחים.
קנג'י נכנע לאולטימטום של אביו אך לאחר שנפגע מיחסו מחליט לוותר.
דניאל מחליט לספק להם מידע על ברוקלין וטוען שהיא רצתה להיכנס לחיי הפשע כדי להרוויח כסף.
אז הם מותקפים שנית בידי האטרוסירפטורים כאשר אשה עם משרוקית מסמנת אותם כמטרה.
דניאל מחליט להקריב את חייו כדי להציל את בנו המזועזע והאטרוסירפטורים הורגים אותו.
דריוס וקנג'י מצליחים לברוח במכונית של אדם מפתיע.
צניחה חופשית: סמי ובן מגיעים לבקר את יאז שלאחר האירועים עברה פוסט-טראומה ועברה ללמוד תרפיה באי מבודד מדינוזאורים.
סמי ובן מזהירים אותה אך היא טוענת שהאי שלה שבו הולוגרמות, מערכת רדאר, מצלמות אבטחה ושער חשמלי מגוננים עליה בעוד סמי טוענת שהם צריכים ללכת.
סמי ויאז רבות ביניהם ובעוד בן מנסה להשלים איתם מתקיף את האי בקלספינקס הזורע כאוס וטורף אנשים.
בן ויאז ממהרים לואן של בן ומאותתים לסמי לברוח, אך הבקלספינקס עוקף אותה ונתקע בואן.
היא מצליחה להיכנס פנימה אך מעל הגשר של האי מגיע עוד בקלספינקס.
אחריהם מגיע רכב של המי"פ אך הפקחים שבו יורים על הגלגלים של הואן שלהם.
לבסוף הבקלספינקסים חובטים את הואן לתוך המים בעוד הפקחים מסתכלים.
הלילה ההוא: הואן נופל למים ואחד הבקלספינקס נתפס איתו ונופל למים.
החבורה מנסה להשתחרר אך הדלתות ננעלות ורק כשהבקלספינקס בועט בדלת בטעות הם מצליחים לעלות החוצה.
בינתיים דריוס וקנג'י נוסעים עם המציל שלהם כאשר דריוס מזהה אותו מהלילה בו ברוקלין נהרגה.
קנג'י דוחק אותו וחושד שהוא נגדם אך הוא מתוודה ששמו מתאו והוא עובד מי"פ לשעבר שעזר להגניב את האלוזאורוס תמורת כסף מבלי לדעת מה התוצאה של מעשיו.
כאקט חרטה הוא מציל אותם ונותן להם את הפלאפון שלה, בו הם מגלים שהיה לה בית סודי.
בעזרת מתאו שנפרד מהם הם מגיעים לבית ומגלים פרטים מפתיעים על ברוקלין: מתברר שהיה לה קשר למוכרי דינוזאורים מתוך המי"פ והיא קיבלה כספים מדניאל קון כדי לחדש את עסקי הדינוזאורים שלו וקנג'י ודריוס מחליטים לבדוק את עסקת מכירה שקוראת בחצות.
סמי, יאז ובן מחליטים להתחבא במשאיות של המי"פ שניסו להיפטר מהם.
נקודת ההורדה: סמי, יאז ובן מגיעים על המשאית עם הבקלספינקסים לאזור הורדה ומגלים שהם בכלוב מלא בדינוזאורים שמובאים לשם ממגוון משאיות מי"פ אך הם מאותרים בידי האחראי, דאדלי קבררה.
הם מצליחים לברוח ובן מוצא את באמפי באחת המשאיות ונפרד מסמי ויאז שמסיחים את דעת הפקח ממנו.
הוא רודף אחריהם והם מצליחים לעלות על רכב ולחמוק אך הוא רודף אחריהם במכוניתו והם מנסים להסיח את דעתו בעזרת עדר הדינוזאורים, אך זה לא מגיב אליהם.
הם מצליחים לבלבל אותו והוא ממשיך לתוך בור מים ומכוניתו נתקעת.
כשהוא יוצא ממנה הוא נטרף בידי בקלספינקס.
סמי ויאז נוסעים במכוניתם אחרי המשאית של באמפי עם בן שמועברת החוצה.
בינתיים דריוס וקנג'י רכובים על אופנוע מגלים מידע מהפלאפון של ברוקלין אך דריוס מנסה למנוע מקנג'י לגלות מידע.
הם רבים ודריוס מתוודה שפיתח רגש רומנטי כלפיה לאחר שנפרדה מקנג'י.
הם מגלים את ההעברה של דינוזאור שנלכד בין משאיות מי"פ ומחליטים לעקוב אחריה.
אל תוך הערפל: דריוס וקנג'י עוקבים אחרי המשאית ומגיעים לאתר של מכולות דינוזאורים שנמסרות לכל העולם.
הם מחלצים פכירינוזאורוס מכלוב כדי להסיח דעת ומתחמקים ומגלים שגם יאז ומסי הגיעו לשם לאחר ההתחקות אחר המשאית עם באמפי ובן.
בן מנסה לעזו לבאמפי אך היא נראית גוססת והוא נאלץ להסתתר.
לאחר שהסתתרו מהפקחים החמישייה מתאחדים לבסוף ומגלים את המכולה של באמפי אך זו נראית גוססת, עם זאת מתברר שהיא רק הטילה ביצה.
החבורה מוצאת את האלוזאורוס שהרג את ברוקלין ואז מגלה את החבורה דאדלי קבררה המכוון לעברם מוט הלם.
ההתחלה של הסוף: קבררה דוחק את החבורה לפינה ומגלה להם שהיה מעורב בניסיון להפחיד ולפגוע בברוקלין, אם כי הוא לא ידע על האטרוסירפטורים.
הוא רודף אחרי החבורה אך מובס והחבורה מסתתרת כאשר האשה עם המשרוקית נכנסת עם האטרוסירפטורים.
קבררה מפטר אותה אך היא והפקח ג'נסון בוגדים בו בהוראת "בוס גבוה".
כאשר השערים נסגרים היא שורקת לאטרוסירפטורים להרוג אותו ולאחר מכן היא מגלה את הקבוצה ושורקת להרוג גם אותם.
עם זאת האטרוסירפטורים נבלמים בידי המשאית של מתאו שחוזר להציל את החבורה.
בעזרתו הם פותחים את מכלאות הדינוזאורים לרבות טירנוזאורוסית, אשר נלחמת באטרוסירפטורים.
כדי לעזור לה דריוס מחלץ מהמכולה שלו את האלוזאורוס וזה מצטרף להביס את האטרוסירפטורים שלבסוף מובסים מכדי להילחם חזרה והאשה עם המשרוקית נוטשת את המרדף כשהפקח ג'נסון נטרף בידי האלוזאורוס.
מתאו נפרד מהחבורה בעודו דואג להחזיר את הדינוזאורים שלא יימכרו בעוד החבורה מחליטה להצטרף לספינה כדי לנסות לעצור את פרויקט מכירת הדינוזאורים.
ללא ידיעתם (למעט רוני הפקחית) מתברר שברוקלין חיה, אף שאיבדה יד בתאונה והיא שומרת על זהות בדויה.
עונה שנייה: העונה השנייה עלתה לנטפליקס ב-17 באוקטובר 2024:
לסגור את הפתחים: החבורה מתחבאת במכולה בסיפון וקנג'י מעביר עבורם מזון ולאחר פשיטה על חדר הקפטן לאנג הוא משיג עבורם גם חטיפים ומטען לטלפון, תוך שהוא מודיע להם שפשטו על המכלאות שניהל קבררה והם מפליגים במעלה נהר.
עם זאת בעת סערה הצוות מגלה אותם וקפטן לאנג מורה לסגנו סאליבן לכלוא את החבורה לפני שיזרוק אותה לים.
ואולם המכלאות נופלות ומשתחררות ורק בזכות החבורה הצוות של קפטן לאנג ניצל, כך שהוא מסכים שישתפו פעולה.
הם מוצאים באחד המכלאות שהשתחררו גופת דינוזאור שמתברר כמג'ונגזאורוס לאחר שאחד טרף את חברו והשתחרר והצוות בזכות דריוס מצליח להחזיר אותו למכלאה תוך שקנג'י מחלץ את תיבת הביצים של באמפי משריפה שפרצה.
קפטן לאנג מנסה לדרוש את התיבה אך גל שוטף את התיבה מידיו והיא נופלת לים.
קנג'י מזנק לים אחריה והחבורה משתמשת בסירת הצלה כדי להציל אותו, כשקפטן לאנג מחליט לשחרר אותם לחופשי.
החבורה מצילה את קנג'י ובעודם בסירה בן מגלה רמזים שברוקלין בחיים.
חמישה בתרגיל: החבורה מגיעה לחוף מסתורי שמתברר שבסנגל ושם מגלים בכפר אמינטה ובתה זיינה, תושבות החיות לצד גלימימוס ששמו גבה ושלושה סטגוזאורים והם חוברים להם בניסיו להבין מאין הגיעו הדינוזאורים לאזור.
דריוס וקנג'י מרחיקים את הסטגוזאורוסים מהכפר שלהם אך מתברר שהם שם כדי להרחיק סוכומימוס טורף.
לאחר שהסטגוזאורוסים מורחקים הסוכומימוס מגיע ומאיים על החבורה ועל אמינטה וזיינה, אך שני האחרונות מחזירות אותן לכפר והסטגוזאורוסים מצילים את החבורה מהסוכומימוס.
בינתיים בן מחפש עוד רמזים לגילויה של ברוקלין אך מחביא את חשדותיו מהחבורה שמצטרפת לשני המקומיות בחיפושיהם.
C13v3rGr186: בפלאשבק להווה נראית ברוקלין לפני הסדרה בעודה עיתונאית וחברה של קנג'י כאשר היא מוטרדת מחדשות על מכירת דינוזאורים.
היא חושדת שמדובר באביו של קנג'י, דניאל ומנסה לחלץ ממנו מידע תוך הונאתו שהיא רוצה לסחור בדינוזאורים.
דניאל מופתע ומחליט לתת לה כסף עבור המסחר האפשרי והיא מחביאה את הכסף בדירה ואולם קנג'י המוטרד מהתנהגותה החשאית מפרק את היחסים איתה.
כעוסה היא מחפשת מגורים אצל דריוס בעודו עובד במי"פ והאחרון מתוודה בטעות על רגשותיו כלפיה ומציג לה את האחראית שלו, רוני.
מחפשת מידע על מכירת הדינוזאורים ברוקלין מגלה מידע חשאי על מכירה באמצע הלילה.
עם זאת היא מובלת למלכודת לאחר שאלוזאורוס רודף אותה ואחריו מאמנת האטרוסירפטורים שמשסה בה את האטרוסירפטורים.
במזל היא ניצלת אך מאבדת את ידה ורוני מגלה אותה חסרת הכרה ומביאה אותה לביתה למסתור, תוך שהיא נחשבת למתה.
לאחר שהתאוששה מהטראומה ברוקלין נשארת בביתה של רוני לגלות עוד מידע לפני שמזדהה לחבריה.
עם זאת פריצתו של הפקח ג'נסון לבית ומעורבותו בניסיון הרצח של ברוקלין גורם לברוקלין לטשטש את זהותה בחיים כדי שחבריה לא ייפגעו תוך שהיא עוזבת את רוני.
ההתסגלות: ברוקלין הסמויה שכינויה סידני מחליטה להתגייס לפעילות תנועת "שחרור דינוזאורים עכשיו" (שד"ע) בראשות ארנסט והיא עוזרת לקבוצה לשחרר דינוזאורים מחוות תוך שהיא מדווחת לרוני בפלפון על מהלכיה.
אחד מהשחרורים שהיא עזרה בהם מגיע לדיווחים שבן צופה בהם.
בינתיים בן מגלה על הסירת הצלה שלהם מכשיר מעקב שהוביל הספק.
באותו זמן יאז משחקת עם גבה אך זו נתפסת ברשת ומובאת בידי ציידים בעוד קנג'י מחזיק את הביצים אך מוכה בידי רעולי פנים הלוקחים את התיבה.
החבורה נפרדת מאניטה ולצד זיינה ומחליטה לשוט בסירות למעלה הנהר.
בינתיים ברוקלין עוזרת לשחרר חטופים שנשבו בידי השד"ע ומחפשת דרך להמשיך בחיפוש הברוקר.
היא מצליחה בזכות הקשרים של ארנסטו לעלות לספינה למוקד של כליאת דינוזאורים בדובאי ואליה היא מגיעה כנוסעת היחידה.